Държавен вестник, бр. 82, 2009 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  82
на служители от други договарящи страни 
да упражняват суверенните си пълномощия 
в съответствие със законодателството на 
командироващата държава. Тези суверенни 
пълномощия могат да бъдат упражнявани само 
под ръководството и, по правило, в присъст­
вието на служители от държавата домакин. 
Служителите на други договарящи страни се 
подчиняват на националното законодателство 
на държавата домакин. Държавата домакин 
поема отговорност за техните действия.
3. Служителите на други договарящи 
страни, участващи в съвместни операции, 
се подчиняват на инструкциите, дадени от 
компетентния орган на държавата домакин.
4. Практическите аспекти на сътрудничест­
вото се уреждат с изпълнителни споразумения, 
така както е посочено в член 44.
Член 25
Мерки в случай на непосредствена опасност
1. В спешни ситуации служители от една 
договаряща страна могат без предварител­
ното съгласие на друга договаряща страна 
да пресекат границата между двете страни 
по такъв начин, че в зона на територията на 
друга договаряща страна непосредствено до 
границата в съответствие с националното за­
конодателство на държавата домакин те могат 
да предприемат всякакви временни мерки, 
необходими за отклоняване на непосредствена 
опасност над физическия интегритет.
2. Спешна ситуация, така както е посоче­
но в параграф 1, се смята, че възниква, ако 
съществува риск, че опасността ще се мате­
риализира в случай на изчакване служители 
на държавата домакин да действат или да 
поемат грижата, така както е установено в 
член 24, параграф 2.
3. Пресичащите границата служители 
трябва незабавно да нотифицират държавата 
домакин. Държавата домакин потвърждава 
получаването на тази нотификация и предпри­
ема незабавно необходимите мерки да отклони 
опасността, като поема грижата за операцията. 
Служителите, пресичащи границата, могат да 
предприемат действия в държавата домакин 
само докато държавата домакин предприеме 
необходимите защитни мерки. Пресичащите 
границата служители трябва да следват ин­
струкциите на държавата домакин.
4. Договарящите страни определят в от­
делно споразумение органите, които трябва 
да бъдат нотифицирани незабавно, така както 
е определено в параграф 3. От служителите, 
пресичащи границата, се изисква да спазват 
разпоредбите на този член и законодателството 
на договарящата страна, в рамките на чиято 
територия действат.
5. Държавата домакин поема отговорност 
за мерките, предприети от служителите, пре­
сичащи границата.
Член 26
Оказване на помощ във връзка с големи съ­
бития, бедствия и сериозни инциденти
Компетентните органи на договарящите 
страни си предоставят една на друга взаимна 
помощ в съответствие с националното зако­
нодателство във връзка с масови сборища 
и аналогични големи събития, бедствия и 
сериозни инциденти, като:
(1) се нотифицират взаимно колкото може 
по-бързо за тези ситуации с презгранично 
влияние и си обменят всякаква релевантна 
информация;
(2) предприемат и координират необходи­
мите полицейски мерки в рамките на своята 
територия в ситуации с презгранично влияние;
(3) доколкото е възможно, изпращат служи­
тели, специалисти и консултанти и доставят 
оборудване по искане на договарящата страна, 
на чиято територия е възникнала ситуацията.
Това не засяга никакви международни 
споразумения, в които договарящите страни 
участват и които засягат взаимната помощ 
в случай на бедствия и сериозни инциденти.
Член 27
Сътрудничество при поискване
1. Компетентните органи на договарящите 
страни си предоставят взаимно помощ, при 
поискване, в рамките на техните пълномо­
щия и в съответствие с националното им 
законодателство.
2. Компетентните органи на договарящи­
те страни си предоставят взаимно помощ в 
съответствие с изречение първо на член 39, 
параграф 1 от Конвенцията от 19 юни 1990 г. 
за изпълнение на Шенгенското споразумение 
от 14 юни 1985 г. относно постепенното пре­
махване на проверките на общите граници 
и по-специално, като:
(1) идентифицират притежателите и опера­
торите на превозните средства и предоставят 
информация относно шофьорите, морските ка­
питани и капитаните на превозните средства, 
плавателните съдове и самолетите, доколкото 
това вече не е предвидено в член 12;
(2) предоставят информация относно шо­
фьорски книжки, капитански удостоверения 
и аналогични разрешителни;
(3) потвърждават местонахождението на 
лицата и тяхното местожителство;
(4) проверяват разрешителните за преби­
ваване;
(5) потвърждават идентичността на те­
лефонни абонати и абонати на други теле­
комуникационни услуги, ако са обществено 
достъпни;
(6) установяват самоличността на лицата;
(7) проучват произхода на такива предмети, 
като оръжия, моторни превозни средства и 
плавателни съдове (запитвания през търгов­
ските канали);